

Република Србија

Аутономна Покрајина Војводина

Општина Апатин

**ОПШТИНСКА УПРАВА ОПШТИНЕ АПАТИН**

Број: 404-672/2017-IV

Датум: 17.10.2017.

Апатин

**УГОВОР**

Закључен дана 17.10.2017. године у Апатину између

* 1. **Општинске управе Општине Апатин, Српских владара бр. 29, коју заступа Начелник Општинске управе Општине Апатин Недељко Вученовић, МБ: 08350957; ПИБ: 101269416; ТР: 840-54640-41 код Министарства финансија, Управа за трезор, (у даљем тексту: Наручилац) и**
  2. **„Успон“ доо, Булевар ослобођења 17, 32000, Чачак које заступа Крстић Владимир, ПИБ - 101289775 МБ - 06084613 број текућег рачуна 275-220030216-20 код пословне банке Societe Generale (у даљем тексту: Добављач)**

Основ за закључење уговора за ЈН бр. 48/2017:

1. Одлука о додели уговора број: : 404-672/2017-IV од дана 9.10.2017.

2. Понуда изабраног понуђача бр. 404-672/2017-IV од дана 5.10.2017.

3. Спецификација добара као саставни део овог Уговора.

***ПРЕДМЕТ УГОВОРА***

Члан 1.

Предмет уговора је испорука добара, у спроведеном поступку јавне набавке мале вредности, по Позиву за подношење понуда бр.48/2017 објављеном дана 28.09.2017. године на Порталу јавних набаки, и понуди Добављача на начин како следи:

|  |  |
| --- | --- |
| **Укупна вред. понуде без ПДВ-а:** | 56.500,00 |
| **Укупна вред. понуде са ПДВ-ом**: | 67.800,00 |
| **Рок и начин плаћања**  Не дужи од 45 (четрдесетпет) дана од дана пријема исправног рачуна од стране Понуђача, састављеног на основу испостављене фактуре | 45  дана |
| **Рок важења понуде**  (најмање **30** дана од дана отварања понуде) | 30 дана |
| **Рок за испоруку добара** (не може бити дужи од 30 дана) | 30 дана |

Добављач је дужан да испоручи добра на начин и у роковима који су одређени уговором, прописима и правилима струке.

***ВРЕДНОСТ УГОВОРА***

Члан 2.

Уговорена вредност износи укупно **56.500,00 динара без ПДВ** – а (словима: педесетшестхиљадапетстодинара и 0/100), односно **67.800,00 са ПДВ-ом** (словима: шездесетседамхиљадаосамстодинара и 0/100).

Уговорена цена је фиксна и не може се мењати услед повећања цене елемената на основу којих је одређена.

***УСЛОВИ И НАЧИН ПЛАЋАЊА***

Члан 3.

Плаћање уговорене цене из члана 2. овог Уговора Наручилац ће вршити, на основу рачуна и записник о примопредаји испоручених добара, који се доставља уз рачун и чини његов саставни део, применом јединичних цена из понуде Добављача, које су фиксне и непроменљиве, у року утврђеном чланом 1. овог Уговора, преносом средстава на рачун Добављача.

Плаћање се врши након завршетка и успешно извршене примопредаје и обострано усаглашеног коначног обрачуна, у уговореном року.

Наручилац задржава право да динамику уплате уговорених средстава из овог члана усклађује са ликвидним могућностима буџета локалне самоуправе, шта Добављач безусловно прихвата.

***РОК***

Члан 4.

Добављач је у обавези испоручи добра из предмета овог уговора: у року од 30 дана од дана потписивања уговора (максимално 30(тридесет) календарских дана)

Утврђени рокови су фиксни и не могу се мењати без сагласности Наручиоца.

Члан 5.

Добављач има право на продужење рока само у случају:

1. елементарних непогода и дејства више силе,

2. у случају прекида рада изазваних актом надлежних органа за које није одговоран Добављач,

Захтев за продужење рока Добављач подноси одмах по сазнању за околности.

У случају да Добављач не испуњава предвиђену динамику, обавезан је да уведе више извршилаца без права на захтевање повећаних трошкова или посебне накнаде. Ако Добављач падне у доцњу са испоруком, нема право на продужење уговореног рока због околности које су настале у време доцње.

Члан 6**.**

Уколико Добављач не испоручи добра који су предмет овог уговора у уговореном року, дужан је да плати Наручиоцу уговорну казну у висини 0,1% од укупно уговорене вредности (са ПДВ-ом) за сваки дан закашњења, с тим што укупан износ казне не може бити већи од 10% од уговорене вредности.

Наплату уговорне казне из става 1. овог члана Наручилац ће извршити, без претходног питања и пристанка Добављача, умањењем рачуна наведеног у окончаној ситуацији.

Ако је Наручилац, због закашњења у испоруци од Добављача, претрпео штету која је већа од износа уговорне казне, може од њега захтевати накнаду штете, односно поред уговорне казне, и разлику до пуног износа претрпљене штете, у складу са законом.

Постојање и износ штете наручилац мора да докаже.

Члан 7.

Добављач се обавезује да овлашћеним представницима Наручиоца, на њихов захтев, пружи на увид сву документацију о испорученим добрима и утрошеним средствима предвиђеним овим уговором.

Добављач је дужан да поступи по свим основаним примедбама Наручиоца, те да уочене недостатке отклони о свом трошку.

Члан 8.

Опрема која се испоручује мора одговарати техничкој документацији, техничким нормативима и утврђеним стандардима.

Уколико Наручилац, утврди да опрема, не одговара стандардима и техничким прописима одбија их и забрањује њихову употребу. У случају спора меродаван је налаз овлашћене организације за контролу квалитета.

Члан 9.

Добављач сачињава записник о примопредаји који потписују Наручилац и добављач.

Грешке, односно недостатци који се утврде приликом примопредаје, Добављач мора отклонити без одлагања. Уколико те недостатке Добављач не почне да отклања у року од 5 дана од дана испоруке, Наручилац ће ангажовати другог Добављача, на рачун Добављача.

Евентуално уступање отклањања недостатака другом Добављачу Наручилац ће извршити на рачун Добављача, с тим што је дужан да поступа као добар привредник.

***РАСКИД УГОВОРА***

Члан 10.

Наручилац има право на једнострани раскид уговора у следећим случајевима што Наручилац и Добављач признају:

- ако Добављач неоправдано касни дуже од 15 радних дана у односу на уговорену динамику

- ако испоручена добра не одговарају прописима или стандардима и квалитету из понуде Добављача

- у случају недостатка средстава за његову реализацију

Члан 11.

У случају једностраног раскида уговора наручилац има право да за добра који су предмет овог уговора ангажује другог Добављача и активира средство обезбеђења за добро извршење посла. Добављач је у наведеном случају обавезан да надокнади наручиоцу штету, која представља разлику између цене по овом уговору и цене новог Добављача.

Уговор се раскида изјавом у писаној форми која се доставља другој уговорној страни и са отказним роком од 15 дана од дана достављања изјаве. Изјава мора да садржи основ за раскид уговора.

У случају раскида уговора, Добављач је дужан да сачини записник комисије о стварно испорученим добрима до дана раскида уговора. Трошкове сноси уговорна страна која је одговорна за раскид уговора.

Члан 12.

Сву штету која настане раскидом уговора сноси Добављач, а овај уговор признаје за извршну исправу без права приговора.

***ПРЕЛАЗНЕ И ЗАВРШНЕ ОДРЕДБЕ***

Члан 13.

За све што овим Уговором није посебно утврђено примењују се одредбе Закона о облигационим односима и други релевантни прописи.

Члан 14.

Сва спорна питања која настану у вези са извршењем овог уговора, уговорне стране решаваће споразумно применом позитивних законских прописа.

У случају да спор не може да буде решен споразумно, за решавање истог надлежан је Привредни суд у Сомбору.

Члан 15.

Овај уговор сачињен је у 4 (четири) истоветна примерка од којих по 2 (два ) примерка задржава свака уговорна страна.

НАРУЧИЛАЦ: ДОБАВЉАЧ

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Недељко Вученовић Крстић Владимир